  Наталья Тетерина Туннэ, 19-тӥ куарусёнэ, Краснодар улосвылысь Анапаын Россилэн лаптаен шудонъя кубокез понна вожвылъяськонъёслэн финалаз Удмуртилэн нылкышно сборноез Башкириысь командаез 49:37 лыдэн вормиз. Со сярысь  асьме командалэн капитанэз Елена Корепанова ивортӥз. Кызьы шуэмын ивортонын, ӵошатсконъёсын вормонэн валче нылкышноос спортъя мастеръёс луизы. Ми чемпионкаос. Лаптая Россилэн кубокез Анапа карын йылпумъяськиз. Ми вормим ваньзэсты, ми луим мастеръёс Елена Корепанова, Удмуртиысь лаптаен шудонъя нылкышно сборнойлэн капитанэзЛаптаен шудонъя Россилэн кубокез понна вожвылъяськонъёс Анапаын 13-19 куарусёнэ ортчизы. Финалэ шедён понна Удмуртиысь команда Тула улосвылысь сборноез 77:1 лыдэн вормиз. Со сяна, ӵошатсконъёс улсын асьме спортсменкаос Краснодарысь, Томскысь, Марий Элысь командаосын шудӥзы. Вань шудонъёсын Удмуртиысь команда устоез луиз. Тодэ вайытом, кылем арын та ӵошатсконъёсын Удмуртиысь нылкышно сборной озьы ик нырысетӥ инты басьтӥз. Тегъёс: Спорт Удмуртия  